Procurorul de la Anticorupție Victor Cazacu nu a trecut nici reevaluarea: Apartamentul și împrumutul de 23.000 de euro, printre aspectele analizate de Comisia Vetting

Comisia de evaluare a procurorilor a decis să propună nepromovarea reevaluării în cazul lui Victor Cazacu, procuror în cadrul Procuraturii Anticorupție. Decizia, aprobată la 14 august, se bazează pe constatarea necorespunderii procurorului cu criteriul de integritate financiară. Raportul urmează să fie examinat de Consiliul Superior al Procurorilor.